Elinor Sisulu (née Batizat ; amuru ya na 9 Maachị 1958) bu onye odee na onye na-akwado South Africa. A mụrụ ya Elinor Batezat na Salisbury, Rhodesia (ugbu a Harare, Zimbabwe) nye Francis Batizat na Betty Stuhardt, onye bụ ada George Stuhardt. O tolitere na Bulawayo . Ọ gụrụ akwụkwọ na Mahadum Zimbabwe, na United Nations Institute for Economic Planning and Development na Dakar, Senegal, na International Institute of Social Studies na Hague . Mgbe ọ nọ na obodo Holland, ọ zutere Max Sisulu, onye ọ ga-emecha lụọ. Ọ rụrụ ọrụ dịka onye nyocha gbasara akụ na ụba maka Ministri na-ahụ maka ọrụ na Zimbabwe. Site n'afọ 1987 ruo afọ 1990, ọ rụrụ ọrụ n'ụlọ ọrụ Lusaka nke International Labour Organisation . Sisulu ya na ezinụlọ ya laghachiri na Johannesburg n'afọ 1991 ka njedebe nke ịkpa ókè agbụrụ . Ọ rụrụ ọrụ ka onye ode akwụkwọ na onye nchịkọta akụkọ site na 1991 ruo 1998. N'afọ 1994, o dere akwụkwọ ụmụaka bụ The Day Gogo Went to Vote maka ntuliaka onye kwuo uche ya nke mbụ e mere na South Africa.